നേരില് ഇനി ഒരിക്കലും കാണാന് കഴിയില്ല എന്ന സത്യം നെഞ്ചുപൊട്ടുന്ന വേദനയോടെ ഉള്ക്കൊള്ളുന്നു അശ്വതി അര്ബുദത്തോടുള്ള പത്ത് വര്ഷത്തെ നീണ്ട പൊരുതലിനൊടുവില് യാത്രയായ ശരണ്യശശിയുടെ മരണത്തിന്റെ ആഘാതത്തിലാണ് ആരാധകര്. നടിയുടെ സംസ്കാര ചടങ്ങുകള് തൈക്കാട് ശാന്തികവാടത്തില് പൂര്ത്തിയായി. ആഗസ്റ്റ് 9ന് തിരുവനന്തപുരത്തെ സ്വകാര്യ ആശുപത്രിയില് വെച്ചായിരുന്നു ശരണ്യയുടെ അന്ത്യം. 35 വയസായിരുന്നു. ശരണ്യയ്ക്കൊപ്പം അഭിനയിച്ച നല്ല മുഹൂര്ത്തങ്ങള് പങ്കുവച്ചാണ് നടി അശ്വതി ആ ഓര്മ്മകളെ ചേര്ത്തുപിടിച്ചത്. കാണാക്കുയില് എന്ന സീരിയലില് അശ്വതിയുടെ അനിയത്തിയായി അഭിനയിച്ചത് ശരണ്യയായിരുന്നു. കാണാക്കുയിലിലെ ടൈറ്റില് ഗാനം പങ്കുവച്ചു കൊണ്ടാണ് അശ്വതി കണ്ണീര്ക്കുറിപ്പ് പങ്കിട്ടത്. ഫെയ്സ്ബുക്ക് കുറിപ്പ് വായിക്കാം: ഞാന് അഭിനയിച്ച ആദ്യ പരമ്ബര ആയ കാണാകുയിലില് എന്റെ അനിയത്തി ആയ സിന്ദൂരി എന്ന കഥാപാത്രം ആയിട്ടായിരുന്നു ശരണ്യ ചേച്ചി അഭിനയിച്ചത്.. ആ സീരിയലിനു ശേഷം തമ്മില് പിന്നീട് കാണാന് കഴിഞ്ഞിട്ടില്ലെങ്കിലും ഫേസ്ബുക്കിലൂടെ വിശേഷങ്ങള് അറിയുമായിരുന്നു.. നേരില് ഇനി ഒരിക്കലും കാണാന് കഴിയില്ല എന്ന സത്യം നെഞ്ചുപൊട്ടുന്ന വേദനയോടെ ഉള്ക്കൊണ്ടു കൊണ്ട്, ചേച്ചിയുടെ ആത്മാവിനു നിത്യശാന്തി നേര്ന്നുകൊണ്ട് ഒരു ചെറിയ ഓര്മ ആയി ഞങ്ങള് ഒന്നിച്ചു അഭിനയിച്ച കാണാകുയില് എന്ന പരമ്ബരയുടെ ടൈറ്റില് സോങ്.. നിരവധി തവണ അര്ബുദത്തെ തോല്പ്പിച്ച ശരണ്യയുടെ ജീവിതം മറ്റുള്ളവര്ക്കൊരു മാതൃക തന്നെയായിരുന്നു. സിനിമ സീരിയല് അഭിനയത്തിലൂടെയാണ് ശരണ്യ പ്രശസ്തയാകുന്നത്. 2012ലാണ് ബ്രെയിന് ട്യൂമര് ആദ്യം തിരിച്ചറിയുന്നത്. നിരവധിത്തവണ ശസ്ത്രക്രിയയ്ക്കു വിധേയയായ അവര് ആത്മവിശ്വാസം കൊണ്ട് ജീവിതത്തിലേക്ക് തിരിച്ചുവന്നിരുന്നു. ഇതിനിടയില്, കൊവിഡ് കൂടി വന്നതോടെ ആരോഗ്യസ്ഥിതി തീര്ത്തും വഷളായി. രോഗാവസ്ഥ നിരന്തരം വേട്ടയാടുമ്ബോള് ചികിത്സ ലഭ്യമാക്കാന് ശരണ്യ നേരിടുന്ന സാമ്ബത്തിക പ്രതിസന്ധി മുന്പ് സമൂഹമാധ്യമങ്ങളിലൂടെ വാര്ത്തയായിരുന്നു. കണ്ണൂര് പഴയങ്ങാടി സ്വദേശിനിയായ ശരണ്യ ശശി ബാലചന്ദ്രമേനോന് സംവിധാനം ചെയ്ത സൂര്യോദയം എന്ന ദൂരദര്ശന് സീരിയയിലൂടെയാണ് തുടക്കമിടുന്നത്.